Douglas D-558-2 Skyrocket

Douglas Skyrocket (Douglas D-558-2 Skyrocket, D-558-II) oli hypersooninen tutkimuskone, jonka valmistaja oli Douglas Aircraft Company. Konetyypin yksilöitä valmistettiin kolme kappaletta, jotka kaikki on sittemmin museoitu, sillä yksikään ei tuhoutunut. Kone ensilensi 4. helmikuuta 1948. Siinä oli sekä XLR-8 RM-5 rakettimoottori, jonka teho 27 kN että Westinghouse J-34 WE-40 suihkumoottori, teho 13 kN. Yhteisteho oli siten 40 kN.

D-558-2 Skyrocket rikkoi ensimmäisenä kahden machin rajan. Se saavutti myös korkeusennätyksiä, kyeten lentämään noin 24 kilometrin korkeuteen. Kummatkin arvot saavutettiin vain ns. emä-aluksesta laukaistuna. Tällaisia olivat B-29 ja B-50. US Navyn alaisuudessa lennetty ennätysyritys toteutettiin 20. marraskuuta 1953. Koneen pilotti oli A. Scott Crossfield. Huippunopeudeksi tuli Mach 2.005 eli 2 135 km/h, 18 000 metrin korkeudessa. Sitä edeltäen ohjasi William "Bill" Bridgeman koneen 23 848 m korkeudessa, 1 992 km/h nopeuteen. Skyrocketia edelsi D-558-1 Skystreak.

Koska kone laukaistiin liikkeelle toisesta lentokoneesta, niin ei saavuttanut kaikkia niin kutsutusti normaaleille kansainvälisen ilmailuliiton (FAI) lentokoneille asettamia kriteerejä. Vastaavanlaista tapahtui esimerkiksi koneiden, X-1 ja X-2 kohdalla. Skyrocketin konstruktio vaikutti myös keskiraskaan, Yhdysvaltain laivaston käyttämän pommituskoneen, A-3 Skywarriorin suunnittelussa merkittävästi.

Lähteet

Aiheesta muualla 

D-558-2 Skyrocket
Yhdysvaltalaiset experimental-ilma-alukset
1940-luvun experimental-ilma-alukset